გაზი I
გაზი I (არაბ. غازي ابن فيصل; დ. 2 მაისი, 1912, მექა, ოსმალეთის იმპერია — გ. 4 აპრილი, 1939, ბაღდადი, ერაყის სამეფო) — ერაყის სამეფოს მეორე მეფე. ჰაშიმიდების დინასტიის წარმომადგენელი. ფეისალ I-ის შვილი. ერაყის არმიის ფელდმარშალი და ფლოტის მეთაური. მამის გარდაცვალების შემდეგ დაიკავა ერაყის მეფის თანამდებობა. ატარებდა ბრიტანელებისაგან დამოუკიდებელ პოლიტიკას. მისი მმართველობის დროს 1936 წელს ქვეყანაში მოხდა სამხედრო გადატრიალება, რომლის დროსაც მოკლეს პრემიერ-მინისტრი ჯაფარ ალ-ასკარი. 1939 წელს, 27 წლის ასაკში დაიღუპა საავტომობილო კატასტროფაში.